Jānis Lūsis (vieglatlēts)
Šis raksts ir par vieglatlētu. Par citu personu ar šādu vārdu skatīt rakstu Jānis Lūsis. Jānis Lūsis (dzimis 1939. gada 19. maijā Jelgavā, miris 2020. gada 29. aprīlī) bija latviešu šķēpa metējs, 1968. gada vasaras olimpisko spēļu čempions. Desmitkārtējs Latvijas čempions, četrkārtējs Eiropas čempions (1962, 1966, 1969, 1971), divpadsmitkārtējs PSRS čempions un divkārtējs pasaules rekordists — 91,98 m (1968) un 93,80 m (1972) šķēpa mešanā. 1987. gadā IAAF viņu atzina par visu laiku izcilāko šķēpa metēju pasaulē. 2014. gadā uzņemts IAAF Slavas zālē par "sevišķu ieguldījumu vieglatlētikas sportā".